นายกฯ ช่วยนักโทษหนีคุก #ผักกาดหอม 

อเมริกันชนก็ด่ากันยับสิครับ!
“ไบเดน” ใช้เหตุผลฟังดูคุ้นๆ เหมือนจะลอกการบ้านจากประเทศแถบเอเชียตะวันออกเฉียงใต้
อ้างว่า คดีนี้มีแรงจูงใจทางการเมือง
กระบวนการยุติธรรมบกพร่อง
แต่ผลมันคือ “ฮันเตอร์” ได้รับการปฏิบัติที่แตกต่างจากผู้ต้องหาคดีลักษณะเดียวกัน เนื่องจากเป็นลูกชายของประธานาธิบดี
“ฮันเตอร์” ไม่ต้องแกล้งป่วย ไม่ต้องไปนอนชั้น ๑๔
แถมไม่มีใครหน้าไหนสามารถเพิกถอนการอภัยโทษได้
และในวันที่ “โดนัลด์ ทรัมป์” เป็นประธานาธิบดีเต็มตัวแล้ว ก็ไม่มีอำนาจถอน!
เป็นเรื่องน่าเศร้าแทนอเมริกันชน “ไบเดน” เคยวิพากษ์วิจารณ์ “โดนัลด์ ทรัมป์” ที่ใช้อำนาจในการอภัยโทษให้แก่พวกพ้อง
แต่สุดท้ายเป็นเสียเอง
เลือกเส้นทางเดียวกับ “ทรัมป์”
#ผักกาดหอม